Diari Oficial de la Generalitat Valenciana


Sumari del DOGV 2330, del 22-08-1994 (1994/832234)

ORDRE de 16 de juny de 1994, de la Conselleria d'Educació i Ciència, per la qual s'autoritza al Centro Musical Juan Bautista Cabanilles d'Algemesí el canvi de titularitat i la impartició d'ensenyaments de música i dansa de grau elemental d'acord amb el nou sistema educatiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/16/(1)/dof/vci/html**

### Dades del document

Número de DOGV
:   2330

Data del DOGV
:   22-08-1994

Secció del DOGV
:   DISPOSICIONS GENERALS

Número del document
:   1994/832234


Data del document
:   16-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 16 de juny de 1994, de la Conselleria d'Educació i Ciència, per la qual s'autoritza al Centro Musical Juan Bautista Cabanilles d'Algemesí el canvi de titularitat i la impartició d'ensenyaments de música i dansa de grau elemental d'acord amb el nou sistema educatiu. [94/4781]  
Examinat l'expedient incoat a instància del titular del centre no oficial reconegut d'ensenyament de música i dansa de grau elemental Centro Musical Juan Bautista Cabanilles d'Algemesí, en sol·licitud d'autorització de canvi de titularitat i per fer ensenyaments de música i dansa de grau elemental d'acord amb el nou sistema educatiu.  
Vist que segons consta en el Registre de Centres Docents de la Comunitat Valenciana, la titularitat del centre correspon a l'Ajuntament d'Algemesí, el qual mitjançant Resolució de l'Alcaldia de data 21 de maig de 1993, cedeix la titularitat del Centro Musical Juan Bautista Cabanilles a favor de la Cooperativa Valenciana anomenada Centre Musical Joan Baptista Cabanilles, la qual, mitjançant el seu representant legal l'accepta i se subroga en tots els drets i obligacions de l'anterior titularitat.  
Atés que per Decret del Ministeri d'Educació i Ciència de 26 de juny de 1975 (BOE de 25 de juliol) el centre va ser autoritzat com a centre no oficial reconegut d'ensenyament de música de grau elemental i que per Ordre de la Conselleria de Cultura, Educació i Ciència de 29 de febrer de 1984 (DOGV de 15 de març) se li autoritzà per a impartir diverses assignatures d'ensenyament de dansa.  
Atés que dels informes inclosos en l'expedient es desprén que es compleixen els requisits necessaris per a accedir a allò sol·licitat.  
Vists la Llei Orgànica Reguladora del Dret a l'Educació, la Llei Orgànica 1/1990, de 3 d'octubre d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics i el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat pel Reial Decret 535/1993, de 12 d'abril (BOE de 4 de maig).  
Fent ús de les atribucions que m'han estat conferides per l'article 35 de la Llei de Govern Valencià,  
ORDENE:  
Primer  
Autoritzar el canvi de titularitat del Centre Musical Juan Bautista Cabanilles situat a la plaça Auditorio Moreno Gans, 4, d'Algemesí amb el codi número 26838661, a favor de la Cooperativa Valenciana Centre Musical Joan Baptista Cabanilles amb CIF I25006353, la qual com a cessionària se subroga en la totalitat d'obligacions i drets que qui cedeix poguera haver contret amb la Conselleria d'Educació i Ciència o amb el Ministeri d'Educació i Ciència.  
Segon  
Autoritzar la desagregació del centre en els dos següents, amb l'autorització i nombre de codi que s'indiquen:  
Centre: Centre autoritzat d'ensenyaments de música de grau elemental Juan Bautista Cabanilles.  
Titular: Cooperativa Valenciana Centre Musical Joan Baptista Cabanilles  
Adreça: plaça Auditorio Moreno Gans, 4  
Localitat: Algemesí  
Província: València  
Número de codi: 60754807  
Ensenyaments que s'autoritzen: grau elemental de música amb les següents especialitats: cor, piano, violí, guitarra, trompeta, saxòfon, clarinet, flauta i trompa amb una capacitat de 116 llocs escolars.  
Centre al que s'adscriu: Conservatori Superior de Música Joaquin Rodrigo de Valencia (nombre de codi 54741799).  
Centre: Centre autoritzat d'ensenyaments de grau elemental de dansa Juan Bautista Cabanilles.  
Titular: Cooperativa Valenciana Centre Musical Joan Baptista Cabanilles  
Adreça: Plaça Auditorio Moreno Gans, 4  
Localitat: Algemesí  
Província: València  
Nombre de codi: 61125051  
Ensenyaments que s'autoritzen: grau elemental de dansa, amb una capacitat de 160 llocs escolars.  
Centre al qual s'adscriu: Conservatori de Dansa de València (nombre de codi 57853801).  
Aquesta autorització produirà efectes des de l'inici del curs acadèmic 1993/1994.  
Tercer  
Els centres gaudiran de plenes competències acadèmiques en totes les matèries corresponents al nou sistema educatiu.  
Quart  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó TRANSITòRIA  
Quant a la vigència del Pla d'ensenyaments que s'extingueix, aquesta atendrà el que estableix el Reial Decret 986/1991, de 14 de juny (BOE de 25 de juny) modificat pel Reial Decret 535/1993, de 12 d'abril (BOE de 5 de maig), pel qual s'aprova el calendari d'aplicació de la nova ordenació del sistema educatiu. Mentre no se'n produesca la total extinció, els centres gaudiran, pel que fa als ensenyaments que s'extingueixen, de les competències que per les disposicions que acordaven les autoritzacions de funcionament del centre no oficial reconegut Juan Bautista Cabanilles li varen ser conferides, sense haver de patir, per tant, cap variació ni modificació d'aquestes.  
DISPOSICIó ADDICIONAL  
Les presents autoritzacions s'inscriuran en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, segons el que disposa l'article 109.c de la Llei 30/1992, podrà interposar-s'hi recurs contenciós administratiu, amb la comunicació prèvia davant del conseller d'Educació i Ciència tal com exigeix l'article 110.3 de la llei esmentada, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
Valencia, 16 de juny de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI